የመንግስት መስሪያ ቤቶች መሰረታዊ የስራ ሂደት ለውጥ አተገባበራቸውን ይገመግማሉ
– በየደረጃው ያሉ የመንግስት መስሪያ ቤቶች መሰረታዊ የስራ ሂደት ለውጥን (ቢ.ፒ.አር) በመተግበር ረገድ በበጀት ዓመቱ የነበራቸውን አፈፃፀም በዚህ ወር እንደሚገመግሙ የሲቪል ሰርቢስ ሚኒስቴር አስታወቀ።በሚኒስቴሩ የኮሙኒኬሽንና ዓለም አቀፍ ግንኙነት ዳይሬክቶሬት ዳይሬክተር አቶ መሃመድ ሰይድ ለዋልታ እንደገለጹት መስሪያ ቤቶቹ የሚያደርጉት ግምገማ የስራ ብዛትና ጥራትን ታሳቢ ያደረገ ነው።ለውጡን በመተግበር ሂደት ባጋጠሙ ችግሮች ዙሪያም ሰፊ ትኩረት ተሰጥቶ ምክክር እንደሚካሄድ አስታወቀዋል።መስሪያ ቤቶቹ በስራ ሂደት ለውጥ ትግበራው ዙሪያ በ2006 በጀት የሚኖራቸውን ዕቅድ እንደሚያዘጋጁም ነው አቶ መሃመድ የተናገሩት።ለውጡን በተሻለ ሁኔታ ውጤታማ ለማድረግ ውጤት ተኮር ስርዓት ወይም (ቢ.ኤስ.ሲ) እንደ አንድ ስልት መቀየሱን ዳይሬክተሩ ገልጸዋል።አሰራሩ አንድ ተቋም የሚሰጠውን አገልግሎት ፤ አገልግሎቱን የሚሰጥበት የጊዜ ርዝመትና ከተገልጋዩ የሚጠበቀውን ግዴታ በግልጽ የሚያሳውቅበት እንደሆነ መጠቆማቸውን ዋልታ ኢንፎርሜሽን ማዕከል ዘግቧል።